
Ji ber pirsgirêkeke teknîkî sibê 16.02.06'an 
saat 12.00 li gora dema Ewropa televîzyona dest 
bi weşana xwe ya testê dike. 


Piştî ku di roja 30.01.2006'an ya Zayînî de, her 
pênc welatên endam yên dayîm ên Konseya 
Ewlekariya Neteweyên Yekbûyî li ser şandina rapora 
dosya Etomî ya îranê ji bo Konseya Ewlekariyê li hev 
kirin, di civîna endamên Konseya Biryarê ya Ajansa 
Vejena Etomî ya Navneteweyî de ku di rojên 2,3 û 4'ê 
meha Fevriya sala 2006'an li bajarê Viyen, paytexta 
welatê Otrîşê pêk hat, pêşniyarbiryara wan 5 welatan 
û Almanyayê di vê^ civînê de hate pesend kirin. 27 
welaj:an dengê ERÊ dan biryarê, 5 welatan dengê 
SIPÎ dan û 3 welatan jî dengê NA dan biryarê. 

Di vê derheqê de: 

Beyannameya Deftera Siyasî ya PDK 
îranê li dor şandina dosya Etomî ya 
îranê ji bo Konseya Ewlekariya 
Rêxistina Neteweyên Yekbûyî R.2 


Demeke dûr û dirêj bû gotûbêj û danûstandin li 
ser bername û xebatên Etomî yên îranê ji bo 
bidestxistina çekên Etomî di navbera 3 welatên 
Ewropayê û hin welatên din yên cîhanê di rojeva 
siyasî ya cîhanê de bûbû mijara sereke. 





Hunermenda starnabêj, Şehrîbana Kurdî di 
hevpeyvinekê de bi Agirî re: 

”EZ REWŞA MUZÎKA 
KURDÎ NEBAŞ DIBÎNIM” 


Agehdariyek ji Televîzyona TIŞK (TISHK TV) 


Em hevwelatî yên birêz 
haydar dikin ku kanala esmanî 
ya TÎŞK (TISHK TV) ji roja 
çarşemî, 26'ê Rêbendana 1384 
(15.02.2006)'an, bi belavkirina 
tekstekê dê şaşeya xwe bi ser 
temaşavanan veke. 

Ji bo dîtina bernamên 
"TISHK TV", balê bidin van 
zaniyariyên jêr: 

Satallait: Hotbird-4 
Frequency: 12692 MHz 
Polarization: Horizontal 
Symbol Rate: 27500 
FEC: 3/4 


BALKIŞANDIN 

Ji ber pirsgirêkeke teknîkî sibê 
16.02.06'an saat 12.00 li gora 
dema Ewropa televîzyona 

dest bi weşana xwe ya testê 
dike. 


Beşdariya şanda nûneriya PDK îranê di civîna salane ya 
Enternasyonala Sosyalîst li Atîn, paytexta Yûnanê 


Di bin dirûşma Aştî, Demokrasî û 
hevxemî ji bo hemû xelkê cîhanê li 
derveyî tixûbên Kulturî, civîna salane ya 
Konseya Enternasyonala Sosyalîst di rojên 
30-31'ê Janviya 2006'an li Atîn, paytexta 
Yûnanê hate lidarxistin... 


Di rûpela 3'an de 

SIYASI 


Beyannameya Deftera Siyasî ya PDK îranê li dor 
şandina dosya Etomî ya îranê ji bo Konseya 
Ewlekariya Rêxistina Neteweyên Yekbûyî 


evwelatî ên birêz! 

Xelkê xebatkar yê Kurdistanê! 

Roja duşemî, bervara 
10.11.1384'an ya Rojî, hevberî 
30.01.2006'an ya Zayînî, her pênc 

welatên endam yên dayîm ên Konseya 
Ewlekariya Neteweyên Yekbûyî [i ser 
şandina rapora dosya Etomî ya îranê ji bo 
Konseya Ewlekariyê li hev kirin. Wê 
lihevkirinê rê xweş kir ji bo vê çendê ku di 
civîna endamên Konseya Biryarê ya Ajansa 
Vejena Etomî ya Navneteweyî de ku di rojên 
2,3 û 4'ê meha Fevriya sala 2006'an li 
bajarê Viyen, paytexta welatê Otrîşê pêk 
hat, piştî gotûbêj û danûstandineke kûr û 
hûr, aqibet biryarnameya pênc welatên 
endam yên dayîm ên Konseya Ewlekariyê û 
Almanyayê paş hin destkarî yan bi 
pesdenda Konseya Biryarê ya AVEN gihîşt. 

Li gorî vê biryarnameyê ku 27 welat ji koma 
35 welatên endam, dengê ERÊ û 3 welatan 
dengê NA û 5 welatan jî dengê SlPÎ(bêalî) 
jê re dan, rapora dosya Etomî ya îranê ji 
Konseya Ewlekariyê re tê şandin. Eva çend 
sal e ku Yekîtiya Ewropayê û Amerîka ji rêya 
Ajansa Vejena Etomî ya Navneteweyî cehd û 
hewlê didin ji rêya gotûbêjê li çêkirina çekên 
Etomî ji aliyê îranê ve pêşgiriyê bikin. Gelek 
caran îranê xuya kiriye ku armanc û 
merema wê ji bidestxistina teknolojiya 
Etomî mifah wergirtina aştîxwazane ye ne 
berhemanîna çekên Etomî, lê lêkolînên bi 
nepenî, neaşkira û dûr ji zêrevaniya Ajansa 
Vejena Etomî ya Navneteweyî ev şik û 
gumane di nava civaka cîhanî de xurt kiriye 
ku îran rastiyan diveşêre. 

Piştevanîji terorîzmê û girûpên terorîstî, 
binpêkirina mafên mirovan, serkut û 
çewisandina hevwelatiyan, maytêkirin di kar 
û barên welatên deverê di bin dirûşma 
hinartina Şoreşa Îslamî bo derve û dijberî û 



neyarî kirin tevî pêvajoya aştiyê di Rojhilata 
Navîn de, rûçikeke bixof^û pirmetirsî bo ser 
aştiyê ji rejîma Komara Îslamî çê kiriye. 
Lewra civaka Navneteweyî û nemaze Rojava 
bi awayekî xurt dijî bidestxistina çekên 
Etomî ji hêla îranê ne û li ser vê baweriyê 
ne ku îrana xwedî çekên Etomî, aştiya 
cîhanê bi xurtî dixe tirsê. 

Gotûbêj û danûstandinên çend salî yên 
welatên Birîtaniya, Almanya û Fransayê 
wekî nûneriya Ewropayê û bi piştgîriya 
Amerîkayê heta niha nekariye îranê bîne ser 
vê rêyê ku civaka Navneteweyî û Ajansa 
Vejena Etomê ya Navneteweyî xatircem û 
piştrast bike ku bi rastî naxwaze çekên 
Etomî çê bike. Nemaze piştî bi ser kar 
hatina Emedînejad û destpêkirina 
zengînkirina Uraniyûmê, ev guman li cem 
civaka cîhanî herî xurt û bihêz kiriye. 

Her wekî hate gotin, aqibet roja 
04.02.2006'an, Civata Biryarê ya Ajansa 
Vejena Etomî ya Navneteweyî, biryara 
şandina rapora dosya Etomî ya îranê ji bo 
Konseya Ewlekariya RNY da ku di xwe de 


nîşana nerazîbûn û vêzariya civaka 
Navneteweyî û bi taybet welatên 
biryarbidest li dor îranê ye. Di vê 
navberê de helwesta welatên Rûsya û 
Çinê cihê baldanê ye,^ heya berî 
lihevkirina Londonê, îran bi piştgîriya 
wan du welatane piştrast û dilgerm bû, lê 
wisan tê xuya kirin ku têkiliyên 
bazirganiyê û vêc û berjewendiyên aborî 
ku welatên navhatî û heta Ewropayiyan jî 
di îranê de hene, nekariye li hembervê 
tirsa ku îrana xwedî çekên Etomî bo ser 
aştiya cîhanê çê dike, zal be. Di heman 
demê de^ev biryare vê rastiyê dide xuya 
kirin ku îran roj li pey rojê di civaka 
navneteweyî de şermezartir dibe û pitir 
di perawêzê de tê xistin. 

Guman di vê çendê de tune ku her 
encamek ji sipartina(hinartina) dosya 
Etomî ya îranê ji bo Konseya Ewlekariyê 
ya Rêxistina Neteweyên Yekbûyî bikeve, 
berpirsiyariya wê dikeve stûyê rejîma dijî 
gelî û dijî mirovî ya Komara Îslamî, ku bi 
siyaset û rêzanên xwe yên nezanane û 
kirîz afirandinê, çarenivîsa xelkê îranê bi 
aloziyê re berbirû kiriye û pêşerojeke tarî 
û ne xuya li benda wan daniye. 

Rêya herîjêhatîji bo serbestbûn^di vê 
rewşa nexweş û dijwar de ku gelên îranê 
pê re berbirû bûne, tekoşîna hemûyan ji 
bo hilweşandina rejîma Komara Îslamî û 
ser kar anîna sîstem û pergaleke gelî û 
demokratîk e ku him îran bikaribe di asta 
navneteweyî de cihê hêja û kêrhatî yê 
xwe bidestve bîne û him gelên îranê bi 
mafên xwe bigihîjin û bi azadî û serbestî 
bijîn û him civaka navneteweyî ji tirsa 
dêvezme ya rejîma Komara Îslamî ya 
îranê serbest bibe. 

Partiya Demokrat ya Kurdistana 
îranê 

Deftera Siyasî 

05.02.2006 

16.11.1384 



Agehdarî li ser komploya nû ya 
Dezgehên Ewlekarî yên Komara Îslamî 


Ji bo raya giştî 

Malpera "Baztab"ê di roja 19'ê 
Rêbendana 1384(08.02.2006)'an de, 
ji zimanê çavkaniyeke ewlekariyê 
qala pîlanên hêzên ewlekarî yên 
îranê ji bo eşkere kirin û litelikxistina 
endam û alîgirên hêzên neyar û 
cudaxwaz û di encam de dawî anîn bi 
jiyana van girûp û aliyane di vê 
rewşa nû ya îranê de kir. 

Kakila vê weşanê dide eyan kirin 
ku rejîma Komara Îslamî ya îranê li 
ber de ye ku sernekevtina xwe di 
pirsa çekên etomî tevî cîhanê de bike 
bi hêcetek ji bo girtin û hepsî kirina 
hejmareke zaf ji xelkê Kurd û 
neteweyên bindest yên din di îranê 
de, bi vê hêcetê ku ew dixwazin di vê 
rewşa hesasjj dijwar de bi handana 
Amerîka û Îsraîlê deverê ne aram 


û aloz bikin û bişêwînin. 

Bi li ber çavgirtina vê ku: 

1: Malpera Baztab di bin 
zêrevaniya Mihsin Rezayî de tê 
birêvebirin û xwe jî yek ji karbidestên 
payebilind yê rejîmê ye, hay ji pîlan û 
komployên rejîma Komara Îslamî 
heye. 

2: Ceribînan di rabihorî de daye 
eyanê ku her gav rejîm tevî kirîzeke 
mezin berbirû dibe û jêre nahê 
çareserkirin, ji bo lêbandina xelkê, 
dujminê derveyî (Amerîka û Îsraîl) bo 
zext û givaşên pêtir li ser xelkê bi 
giştî û bi taybet rojnamevan û 
azadîxwazan zeq dike. 

Bicih e ku ev nûçeyê Malpera 
"Baztab"ê weke pîlaneke nû bihê çav 
lêkirin û tirs vê heye ku hijmarek 
zaftir ji xelkê mafxwaz yên Kurd û 


neteweyên din yên îranê bihên girtin 
û radestî girtîgehan bikin û nemaze li 
derveyî welat jî bihên teror kirin. 
Lewra, em xelkê azadîxwaz yê Kurd û 
neteweyên din yên îranê ji vê tirs û 
xeterê haydar û da^xwazê dikin ku 
hêzên opozîsyona îranê û Rêxistinên 
ne hikûmî vê pîlan û kompiloyê kifş û 
hilweşînin. 

Herwiha em daxwazê ji rêxistinên 
mafê mirov, kom û navendên 
demokrat û mafperwer û hikûmetên 
demokrat dikin ku bi zext û givaş 
xistin bi ser Komara Îslamî ya îranê 
pêşî ji birêvebirina vê pîlana rejîmê 
dijî xelkê azadîxwaz û xortên 
şoreşvan yên gelên bindest di îranê 
de digirin û wan li hemberî êrîşên nû 
yên desthilatdarên Komara Îslamî bi 
tenê nehêlin. 

PDK îranê 
Deftera Siyasî 
23.11.1384'ê Rojî 
22.02.2006'ê Zayînî 

Beşdariya şanda nûneriya PDK îranê di civîna salaneya 
Enternasyonala Sosyalîst li Atîn, paytexta Yûnanê 


i gotarekê de ji aliyê 
nûnerê PDK îranê ji bo 
civîna Konseya 
Enternasyonalta 
Sosyalîst rojeva 
Kurdistana Iranê kete 
ber bas. 

Di bin dirûşma Aştî, 

Demikrasî û hevxemî ji bo 
hemû xelkê cîhanê li 
derveyî tixûbên Kulturî, 

civîna salane ya Konseya 

Enternasyonala Sosyalîst di rojên 30-31'ê Janviya 
2006'an li Atîn, paytexta Yûnanê hate lidarxistin. Di vê 
civînê de ku nûnerên partî û rêxistinên ser bi 
Enternasyonalîstê beşdar bûbûn, tevî hilbijartina Corc A 
Papondryo, Serokê Partiya Sosyalîst ya Yûnanê(PASOK) 
ji bo serokatiya Enternasyonalê serokê berê yê 
Enternasyonala Sosyalîst, birêz Antoniyo Bûtêrês seba 
diyarîkirina wî bo serokatiya Komîsariyaya Bilind ya 
Koçberên Rêxistina Neteweyên Yekbûyî(UNCHR) dest ji 
kar vekişand, aliyên cuda cuda yên wezîfe û pêşdeyiyên 
peywendîdar bi gotara aştî, demokrasî û hevxemî ji bo 
hemû xelkê cîhanê li derveyî tixûbên Kulturî ji aliyê çend 
kesayetiyan ve kete ber bas. Parek din ya karê 
konferansê pêkhatibû ji bas, gotûbêj û gengeşe li ser 
rojeva deverên Amerîkaya Latîn, Afrîqa û Rojhilata Navîn 
li dor pirsa Aştî û Demokrasiyê. Di beşa Rojhilata Navîn 
de birêz Dr. Xuro Ebdujayî, Berpirsiyarê Têkiliyên 
Navneteweyî yên PDK îranê li derveyî welat di gotarekê 
de rojeva Kurdistana îranê, siyasetên qirêj yên 
Ehmedînejad anî ziman û daxwaz ji Enternasyonala 
Sosyalîst û civaka Navneteweyî kir ku li hember 




binpêkirina mafên mirovan di îranê û xasmanî di Kurdistanê de 
helwesteke micid bigirin. 

Hêjayî gotinê ye ku di raporta Serokê Giştî yê 
Enternasyonala Soyalîst de helwestên Ehmedînejad der barê 
Îsraîlê û her wisan siyasetên tundrew yên Komara Îslamî ya 
îranê dijî mafên mirovan li îranê û nemaze di Kurdistanê de bi 
xurtî haiye mehkûm û şermezar kirin. 

Di vê raportê de piştgîriya Enternasyonala Sosyalîst ji bo 
xebata PDK îranê dubare hate tekezkirin. 

Hevdîtîna heyeta PDK îranê tevî şandên beşdar di 
cîvînê de 

Şanda PDK îranê ya beşdar di civîna salane ya 
Enternasyonala Sosyalîst li dema du rojên civînê de, hevdîtin û 
peywendî tevî berpirsên hejmareke zaf ji partiyên beşdar di 
civînê de, pêk anî, Partiyên ku şanda PDK îranê tevî wan 
hevdîtin pêk anîn, pêkhatibûn ji: Partiya Sosyalîst ya Firansayê, 
Partiya Sosyalîst ya Beljîkayê, Partiya Sosyal Demokrat ya 
Swêdê, Sosyal Demokratên Fînlandayê, Partiya Kar ya Norwejê 
ku Wezîrê Derve yê Norwejê yek ji endamên şandê bû, Partiya 
Xelkê Pakistanê(bi rêveberiya Xatûna Binezîr Boto), Partiyên 
Sosyal Demokrat yên Japon, Fîlîpîn, û Kirovasiyayê, 
Federasiyona Kedkarên Dewletên Yekbûyê yên Amerîkayê. 
Herwisan şanda PDK îranê di boneyên cur bi cur de karî tevî 
kesayetiyên siyasî yên Yûnanê û Serok Komarê Yûnanê birêz 
Costis Stephanpolos û Serok Wezîrê Yûnanê Kostos 
Karamondlîs hevdîtinê pêk bîne. 

Şanda PDK îranê pêkhatibû ji: brêz Dr. Xusro Ebdulayî 
Berpirsiyarê Têkiliyên Navneteweyî yê PDK îranê li derveyî 
welat, birêz Mecîd Heqî, Berpirsiyarê Têkiliyên Navneteweyî yê 
PDK îranê li Fînlandê û birêz Azad Ezîzî, endamê Komîteya PDK 
îranê li Yûnanê. 


Deqa axavtina Dr. Xusro Êbdulayî di civîna salane 
ya Konseya Enternasyonala Sosyalîst 



xwendekar,mamosta û senedîka, 
jin û çalakvanên mafên mirovan bi 
xwe re girtine. Hevdem tevî vê 
serkut û çewisandina giştî, em 
şahidê meşandina rêyên herî tund 
û tûj yên tepeserkirinê dijî gelên 


erokê hêja! 

S Hevalê rêzdar birêz Corc 
Papandiryo! 

Ez ji aliyê hevalê hêja kekê 
Mistefa Hicrî, Sekreterê Giştî yêi 
PDK îranê ve pîrozbahiyê ji te bi 
boneya hilbijartina te bi serokatiya 
Enternasyonala Sosyalîst dikim û 
serkevtinê di erk û kar û xebatên te yên 
nû sipartî de di rêya armancên bilind û 
pîroz yên Enternasyonala Sosyalîst de bi 
hêvî dixwazim. 


Pişikdarên birêz, hevalên xweştivî! 

Dixwazim Ji ser îranê ji we re 
bipeyivim. Ji îranekê ku 27 sal e rastî 
rejîmeke tepeserkar û tund û tûj hatiye 
û îro ku hûn hemû kes dizanin bi 
gihîştina Ehmedînejad bo binav Serok 
Komariyê, îran bi tevahî ketiye bin 
desthilata baska herî tundrew ya rejîmê 
û xelkê îranê jî careke din û tevî 
qonaxeke nû ji tepeserkirin û tund û 
tûjiyê berbirû ne. Tepeserkirinê hemû 
tex û qatên civakê, bi taybet rewşenbîr, 
rojnamevan, nivîskar, 


zulmlêkirî yên îranê û bi taybet gelê Kurd di 
Kurdistana îranê de ne tenê bi guneha wê 
ku ew(gelên îranê) xwazyarê bi fermî 
nasîna mafên mirovî û neteweyî yên xwe di 
çarçoveya îranek demokratîk de ne. 

Xûşk û birayên hêja! 

Ji havîna sala borî bi taybet ji meha 
Janviya 2005'an ve em şahidê kiryar û 
cinayetên herî hov û nemirovane ji aliyê 
Komara Îslamîya îranê dijî neteweya Kurd 
di Kurdistana îranê de bûne. Ji wê demê ve 
heta niha pitir ji 40 kes ji xelkê sivîl yê 
Kurdistanê bi destên hêzên dijî gelî yên 
rejîmê ve hatine kuştin û bi sedan kesên din 
jî hatine dest bi ser kirin û di girtîgeh û 
çalên reş yên rejîma paremayî a Komara 
Islamî di rewş û zirûfek pir dijwar û 
nemirovane de dijîn. 

Ji aliyê din ve jî serbarê ev kirîza^ ku 
peywendî bi pirogremên Etomî yên îranê ve 
heye, em şahidê helwestên şêtane weke 
bang ji bo jî nav birina Îsraîlê li ser 
xarîteya cîhanê û bi çîvanok hesibandina 
qirkirina Cihûyan, ji aliyê Ehmedînejad ve 

ne. Bi kurtî desthilata rejîma 
dîktator, terorîst, binajo û 
nejadperest a welatê me çi di 
warê hundirîn û çi di warê 
derveyî de bi rewşeke dijwar û 
bixof re berbirû ye. Her çiqas 
ku civaka navneteweyî û bi 
taybet welatên Rojavayî ku di 
rastî de li xema tenahî, ewlekarî 
û aştiya cîhanî û herwiha ewlehî 
û aramiyê di Rojhilata Nêzîk û 
Navîn de ne, ev erke hene ku 
heta ji ber vêc û berjewendiyên 
xwe jî bin piştevaniyê ji hêzên 
demokrat û pêşketinxwaz yên 
îranê bikin, heta ku bi avakirin 
û cihgîrkirina sîstemeke 
demokratîk, cîhanê û bi taybet 
neteweyên deverê ji vê rejîma 
Sed sala Navîn rizgar bikin. 

Hevalên birêz! 

Ceribînan yê daye xuya kirin 
ku heke di asta navneteweyî de 
asteng li hemberî rejîmên 
dîktator de pêk nehê ew dê 
bihêz bibin û perçiqandinan di 
asta hundirîn de dê bi awayekî 
xurt bimeşînin. Ji aliyê din ve 
civaka navneteweyî, tenê 
demekê dikare di siyaseta 
dujminkarane û neberpirsane 
ya rejîma Komara Îslamî ya 
îranê serbest bibe ku şahidê 
cîgirbûna navend û saziyên 
demokratîk û gelî di îranê de 
bin. Ji rêyên bibandor û karîger 
yên din em dikarin qala 
piştevaniya bi kiryar ji tevgerên 
azadîxwaz û demokrasîxwaz 
yên xelkê deverê, Pirsa 
demokratîzekirina Rojhilata 
Navîn, xebat dijî hejarî û 
parastina jîngehê bikin. Ji bilî 
vana guhartin di rejîma Komara 
Îslamî ya îranê de girêdayî bi 
vê ye ku Rojava-ger bo demekê 
jî be-berjewendiyên aborî û 
bazirganî yên xwe berçav 
negire. Çunku em hemû dizanin 
ku têkiliyên bazirganî û aborî 
tevî rejîmên dîktator, ji van 
rejîman re rolê stûna piştê 
heye. Tenê bi vî awayî em 
dikarin ji aliyekê şahidê 
cihgîrbûna aştî, azadî û 
demokrasiyê li deverê de bin û 
tenê di vê rewşê de ye ku 
Rojava jî dikare di zirûf û rewşa 
dilxwaz û biewle de 
peywendiyeke tev alî di deverê 
de hebe. Belê, tenê di vê rewşê 
de ye ku em dikarin hemû bi 
hev re bas ji berjewendiyên 
rewa bikin û herweha xizmetê 
bi armancên bilind yên 
mirovahiyê ku me hemûyan 
bawerî pê heye bikin. 

Sipas ji bo guhdariya we 
bi gotinên min. 

Dr. Xusro Ebdulayî 

Atîn 30-31.01.2006'an 


Demokrasî, biha û piratîka wê 


Beşa 21 



Di gotara berê da hat gotin ku ji bo 
me Kurdan girîng e bizanibin ku di rewşa 
civakek pirreng û pirrehendî ya Rojhilata 
Navîn de pênase kirina şêwaza diyarî 
kirina berjewendiyên hevbeş bi sadeyiya 
teoriyên pêwendîdar bi şirove kirina 
demokrasiyê nînin. Welatên ku Kurdistan 
di ser wan de hatiye parvekirin li gelek 
kêmaniyên etnîkî/netewî, olî, zimanî û 
sosioekonomî pêk hatine ku 
pirrehendiyeke taybet dide bi şirovekirina 
cura berjewendiya hevbeş. Xaleke girîng 
û balkêş ku di pênasekirina demokrasiyê 
ji aliyê netewên serdest tê berçav girtin, 
ji bîr kirina rastiya çend rehendî û 
pirnetewî bûna welatên weke îranê ye. 
Eva xaleke lawaz û jar a hêzên 
demokrasîxwaz yên îranê ye, yek ji 
astengên gihîştin bi alîkariya hevbeş di 
navbera wana da ye. 


Di vê beşê de teoriya "Mill" li ser 
beşdariya siyasî di demokrasiya 
Parlemanî de dê bihê şirovi 


\/e kir 

: Ot 


"John Stuart Mi11" wek Otelansen^ 
berî xwe alîgirê demokrasiya Parlemanî 
yan demokrasiya bi r merayetî bû. Ji bo 
"MilT beşdariya welatiyan di biryarên 
siyasî de giraniyek taybet hebû. Ew di vê 
baweriyê de bû ku beşdariya siyasî ya 
takekes dibe hegera pêşveçûn û 
perwerdekirina mirov. Li gor wî dewleta 
baş ew dewlet e ku parêzgariyê ji 
berjewendiyên giştî yên civakê dike û ji 
bo tenahiya baştir ya civakê tekoşînê 
dimeşîne. Demokrasiya nûnerayetî yan 
Parlemaniya "Mill" piştgîriyeke berîn ji 
xwe re kom dike. Demokrasiya Parlemanî 
heke encameke çêtir ji alternatîvên din 
bide, bêtir tê piştgîrî kirin. Demokrasiya 
Parlemaniya "Mill", ne demokrasiyeke 
cîhanî ye, cî be cî bûn û asta serkevtina 
wê girêdayî bi asta civakî û siyasî ya 
welat û civakan ve heye. 


y 


Kurmanc nakkî 
kurmanchakki@yahoo.com 


a welatiyên pêş nakeve, ji ber ku li 
r nebûna alternatîvan û beşdariya 
welatiyan, mirovan hewce bi 
geşekirina sîstema hizrî ya xwe 
namîne. Rewşa han çawaniya 
(kalîteya) biryardanên dewletî nizim 
dike. Ji ber ku şiyana welatiyan wek 
dînama hêza bi meş hatiye fetisandin. 

Bi vî awayî her wek tê dîtin "Mill" 
pêşveçûna sincî û hizrî ya welatiyan 
wek merca baş a dewletê dibîne. Eva 
ku tu kesek ji bo berpirsiyariya dewletî 
tê hilbijardin girêdayî bi astê 
têgihîştina welatiyan û çalakiya wan 
heye. Asta hişyarî û çalakiya welatiyan 
kar dike ser çewaniya biryara 
welatiyan ji bo zêrevaniya ser kar û 
kiryara biryarderên dewletî û fermî. Li 
sîstema hikûmetî ya ser bingeha 
nûnerayetiyê, welatî zêrevanê herî 
dawî yê kar û kiryarên dewlet û 
hikûmetê ne. Tenê li sîstema 
Parlemantarîzmê de ye ku biryarên 
dewletî li ser bingeha jîrîtî û exlaqî ya 
dirêjdem tên zêrevanî kirin. 


B eşdariya siyasî di 
demokrasiya 
Pariemanî de 


Bi dîtina "Mill" demokrasiya li ser 
bingeha nûneratiyê dikaribe kar bike, ger 
welatî bixwazibin, amade bin û bikaribin 
bi awayekî çeleng beşdariyê tê de bikin. 
Heke ew mercên hatin bas kirin bên cî bi 
cî kirin, sîstema demokrasiya han bi 
awayên herî baş dê berhemê bide. Her 
wek bîrmendê karîzmatîk yê Kurd Dr. 
Qasimlo jî gotiye: "Demokrasiya herî 
xirab ji dîktatoriya herî baş çêtir e." 
Bi raya "MiII" jî baştirîn dîktator eger li 
mirovan zêde jî be nikaribe bi wê başiyê 
xizmeta welatî bike, ewa ku sîstema 
demokratîk dikaribe. Li baştirîn sîstema 
dîktatorî de jî têgihîştina exlaqî û hizrî û 


Geşekirina hizrî û asta têgihîştina 
welatiyan bi vê yekê hatiye girêdan ku 
sîstema siyasî hetanî çi astekê rê dide 
xelkê, beşdarî çalakî û dîbatên siyasî 
bibin. Di nirxandinekê de tevî sîstemên 
din yên siyasî, qenciya demokrasiya 
ser bingeha nûnerayetiyê eva ye ku rê 
dide welatî bi awayekî berfireh 
beşdariyê di çalakiyên siyasî de bike. 

Bi vî awayî yek ji armancên sîstema 
siyasî ya li ser bingeha nûnerayetiyê, 
zêdekirina beşdariya welatiyan di 
çalakakiyên siyasî de ye ji bo 
pêşveçûna asta têgihîştina siyasî û 
jîritiya wana. Xasmayî beşdariya 

welatiyan li hilbijartinên deverî û 
bajarvaniyê wek fêrgehek tê dîtin ku 
welatî him hînî demokrasiyê dibin û 
him jî maf û berjewendiyên xwe 
diparêzin. 

Ji ber vê ku merca pêşveçûna asta 
têgihîştina siyasî û jîrîtî ya welatiyan 
girêdayî bi beşdariya wan di çalakiyên 
siyasî de ye, welatiyên gihîştî (balix) 
diviya mafê hilbijartin û xwe 
berendam(kandîd) kirinê jî hebin. Bi 
dîtina "Mill" her welatiyek gihîştî ku 
şiyana wê hebe, mafê beşdariyê li 
dengdan û hatin hilbijartinê heye. Bi 
hizra wî rêgirtin li jina ji dengdanê bi 
heman ast narasyonal (bê eqlanî) e ku 
mafê dengdanê li gor rengê mûyê serê 
mirov bê dabeş kirin. Bi watayeke din 
bo nimûne xwedî mûyê reş mafê 
dengdanê hebe, lê xwedî mûyê kej ew 
mafe tune be. Ew cur dabeş kirine bi 
dîtina "Mill" tişteke ne rasyonal e. Di 
şûn de "MiII" bi wê baweriyê bû ku ew 
kesên ku nikaribin bixwînin, binivsînin 
û hesab bikin û her wisa ew kesên ku 
nikaribin bi xwe xwe bijînin, nabe 
mafê dengdanê hebin. "Mi11" herwiha 
alîgirê rêçareya nisbî (berawirdî) li 
hilbijartin û dengdanê ye ji bo ku mafê 
kêmaniyan bê parastin. Ew herwisa 
alîgirê dengdana wekhev nine, ji bo 
pêşgirtin li hêz an desthilata yekbêje 
piraniyê. "MiII" alîgirê dengdanekê ye 
ku tê de her dengderek li gor asta 
têgihîştina siyasî û civakî ya xwe deng 
dide. Asta têgihîştinê di hizra "Mill" de 
li gor asta xwendin, kar û pîşe û ger 
hewce be ji rêya cericîn û ezmûnan tê 
hesab kirin. Sîstema han dibe sebeba 
wê yekê ku hilbijartin bi destê 
mirovên xwedî şiyan û jîr were encam 
dan û asta biryaran jî bilind bimîne. Li 
gor "Mill" Parlemanter divêt li gor aqil 
û têgihîştinê li xelkê dî bilintir bin. Ji 
bilî wê yekê ewana diviya hêza 
lêkdanewe û biryardanê bi xwe hebin. 

Argûmênta cihê raman "MiII" eva 
ye ku ew alîgirê dengdana bi nepenî 
nebû û li ser wê baweriyê bû ku divêt 
dengdan bi awayekî vekirî û eşkere be 
û ew kesên deng didin, divêt hegera 
dengdana xwe şirove bikin. Li gor wî 
dengê eşkere dibe sebeba wê yekê ku 
dengder asta têgihîştina xwe bibin 
serê û zanyariyan zêdetir ser 
argûmêntên hilbijartinê bi dest bînin. 

Ji bilî wê yekê dengdana eşkere bi 
raya "MiII" dibe hegera bilindbûna 
seha berpirsiyariya takekes li hember 
pirsên giştî û di dengdanê de tenê 
berjewendiyên takekes nahên berçav 
girtin. Bi raya wî zexta sehî ya ser 
dengderan nabe hegea pêşîlêgir di 
dengdanan de. 

Li gor hizra Oteralistî sîstema 
dengdana "MiII" dibe hegera wê yekê 
ku baştirîn encam li dengdanê bi dest 
bê û biryardan bi awayê herî baş 
xizmeta tenahî û ewlehiya (well fare) 
civakî bikin. Sîstema siyasî ya "MiII" 


mafê dengdanê mercdar dike û mafê 
dengdanê bi wan kesan dide ewên ku 
şiyana wê hebin. Ew hizre dijî hizra 
mafê wekheviya dengdana welatiyan 
ku me di beşên berê de ser wê mijarê 
axiviye. Ji ber wê ku di sîstema han da 
takekesan hegerên cur bi cur hene ji 
bo kar kirine ser biryarên kollektîv de. 
Digel wê jî hizra "MiII" wek ramanên 
"Beitz" ku di beşên berê de qala wan 
hate kirin, giraniyeke taybetî di din bi 
biryarên siyasî yên ku bi awayekî giştî 
hatine hizir û gengeşe kirin li hember 
biryarên ku hizrek ser nehatiye kirin. 

Ew bi xwe jî ewa qebûl kiriye ku 
belkî hizra wî ser sîstema dengdanê bi 
hêsanî neyê wergirtin. Lê bi hizra wî 
ew kesên ku biryarên li ser tenahiya 
civakî didin li kêmaniyê de ne. Li 
hember wî de "Beitz" li ser wê bawerê 
bû ku ewa hegerek neraste ji bo rewa 
dîtina dengdana bi awayê "Mill". Bi 
raya "Bêitz" heke pesendiya sîstema 
siyasî li gor biryarên ku dide, bibe bo 
nimûne girêdayî bi piroseya dengdanê 
nebe, wê gavê her welatiyek hegerek 
zor heye deng bi wê sîstemê bide ya 
ku bi awayê herî zor berjewendiyên wî 
di dema biryarê de diparêze. 

Bi raya "Mill" demokrasiya ser 
bingeha nûneratiyê hegerên binirx in ji 
bo çalak kirina welatiyan û 
perwerdeya siyasî û têgihîştina civakî 
û asta biryardana wana. Welatiyên 
zana jî dixwazibin baştirîn berheman li 
biryarên siyasî wergirin. Bi hizra wî 
yek ji erkên bingehîn yê demokrasiyê 
perwerde kirina welatiyan e. Hewce bi 
gotinê ye ku gelek teorîzanên din yên 
pirsa demokrasiyê bi wê bawerê ne ku 
demokrasî dibe hegera pêşveçûna 
asta têgihîştina siyasî û civakî ya 
welatiyan û wana çalaktir dike. Ser wê 
mijarê nivîskarê Demokrat yê Amerîkî 
"Alexis De Tocqueville" (1848-1969) 
dîbêje: 

"Demokrasî renge baştirîn û 
bîkartirîn dewletan pêk neîne, lê 
berhemên ku demokrasî bar 
tîne tu dewletên bikar û şareza 
nikaribin berhem bînin. Demokrasî 
di nava civakê de hêz û şiyanekê 
belav dike û dibe hegera bizavên 
bihêz ku tu tişt nikaribe wê hêz û 
bizavê pêk bîne û tu kes nikaribe 
muiziceyên demokrasiyê biafirîne. 
Ewana qazancên rastîn yên 
demokrasiyê ne." 

^Oteralîst hizrek civakî ye, ku bi 
raya wî divêt kiryarên mirov zortirîn 
berhem bo civakê hebin. Oteralisma 
siyasî bi vê wateyê tê gotin ku 
kiryarên siyasî hetanî çiqas bersiva 
helbijardeya dengder dide. Li aboriyê 
de bi wateya qazancê herî zor yê aborî 
ji bo civakê tê. 

Doma wê di hejmara tê de! 


Fîlmên Dîktatoran li 
dawiyê tev wek hev in 


Cankurd 

02.02.2006 



Berî niha bi çend salan, li Sûriyê, 
Mehmûd El-Zûhbî, ku Serokê Civata 
Gel "Parlamentê" bû, xwe kuşt, an jî 
hat kuştin. Kesek baş nizane rastî çi 
bû. 

Desthilatdariya Beesiyan da 
belavkirinê, ku wî camêrî pir pere û 
xêr û berên welêt ji xwe re 
civandibûn, û gava hatiye 
tawanbarkirin, xwe kuşt. Dibe jî ew pir 
li ber xwe ketibû, poşman bûbû û 
nema çareyek dî ji xwekuştinê pê ve li 
ber xwe dîtibû. 

Di sala çûyî de jî Wezîrê Hindur, 
Qazî Kenan, ku berê serkarê livbaziya 
Sûrî li Libnanê bû, xwe kuşt, an jî 
dewletê ew kuşt. Dîsa kes ji gelê Sûrî 
rastiyê nizane. Beesiyan belavkir ku vî 
camêrî jî ewqas şaşî li Libnanê kiribûn, 
ku nema paş jêpirsînê li hember 
dadkarê navneteweyî yê Alman "Detlef 
Mehlis" di bin barê giran de bijî, lewre 
xwe kuşt. 

Tiştê seyr ewe, ku gelekan gotin: 
"Wî Serok Wezîrê Libnanê Refîq Herîrî 
da şehîdkirin." Lê navê wî hîç di 
rapora "Detlef Mehlis" de nayê 
lêvkirin. Dewleta Sûrî nevêribû 
bigota:"Erê wilo bû." Lewra ku Serokê 
Komarê gotibû:"Eger destê kesekî Sûrî 
di şehîdkirina Herîrî de hebe, minê 
pêzanîba!." Lewre Beesiyan devên 
xwe girtin û li sertêkiliya Qazî Kennan 
bi şehîdkirina cenabê Refîq Herîrî re 
tiştekî zelal negotin. 

Ji nişka ve, Cîgirê Serokê Komar, 
Ebdilhelîm Xedam paş 30 salan ji 
dostanî û hevalbendiyê bi malbata 
Esed re, ji welêt bazda, reviya çû 
Fransa û li wir gelek gemar û qirêjiya 
destjilatdariya Beesiyan derxiste ber 
ronahiyê... 

Niha pirsek heye:"Gelo, bo çi li 
Sûriyê wilo dibe?." 

Bersiv: "Me rewşek wek vê rewşê, 
berê li îraqê dît, di dema Sedam 
Husên de jî hinekan xwe kuşt, gelek 
ên dî hatin kuştin û ji malbata 
desthilatdar jî hinek bi derve de 
reviyan." 

Bila malê pir û desthilatdarî seriyên 
maldar û desthilatdaran bixwen. 

Fîlmên dîktatoran li dawiyê tev wek 
hev in. 

Xizanî û bêkarî di îranê de 


Hemîd Muxtarî 


eke em bi awayekî 

H rast lênihêrînekê bi 
ser rewşa aborî ya 
niha ya Komara 
Îslamî ya îranê 
bikin, em dê bibînin ku ev 
rejîme tevî kirîzeke kûr ya 
aborî berbirû bûye. Ev 
kirîze ku li mêje di hemû 
war û biyavên aborî yên 
rejîma desthilatdar de reh û 
rîşalên xwe dakutaye, di 
van çend salên dawiyê de jî 
herî xurt bûye û her roj 
serhejmariyeke nû ji hejarî 
û belengaziyê di îranê de tê 
weşendin ku mixabin roj li 
pey rojê xirabtir bûna vê 
rewşê didin kifşê. 



Li gor rapora nûçevaniya Fars, weşana lêkolînên aborî ya Rojhilata Navîn 
(MÎS), mijara bêkariyê di îranê de li hemû warên aborî, civakî, çandî û ramyarî de 
daye ber şirove û dahûrandinê. 

Rapora han dide eyan ku kirîza bêşoliya xurt di îranê de 40 ji sedê ya nifûsa 
xelkê vî welatî ku qasê 29 milyon kesan pêk tîne, xistiye bin hêla xizanî û 
belengaziya mutleq û navincî de. 

Ev weşane herwisa dide zanîn ku pêka serhejmariyên vê dawiyê ku Rêxistina 
Rihetiyê(Rifah) daye nîşandan, 12 ji sedê ya xulyaqetê vî welatî ku dike 9 milyon 
kes, li bin hêla xizanî û nebûnê de dijîn û %17 yanî 11 milyon kes jî belengaz û 
feqîr in. Encama lêkolînan nîşan dide ku bêşulî girîngtirîn sedema vî qasê xizaniyê 
di îranê de ye. 

Niha pirs eva ye ku çima rewşa abori ya îranê bi vî awayî ye. îran ku bi 
şandina 2/5 milyon boşqên neftê di rojê de, duyemîn welatê birêker(bişîner) yê 
nefta Opêkê tê hesibandin û her boşqeyek petrolê jî pitir ji 60 Dolaran e. 

Herwiha îran xwediyê çavkaniyên binerd vên zaf ên din weke gaz, zêr û^...ye. 
lêbelê dîsan jî parek zaf ji xelkê îranê li jêr hêla xizaniyê de dijîn. Ciwanên îranê 
rû bi madeyên bêhişker(muxedirat) dikin, leşfirotin di Iranê de xurtir bûye, 
xwekuştin, telaq yan ji hev veqetiyana jin û mêran, cinayet, bertîlwergirtin, fisada 
malî, îdz û ...roj bo rojê zêdetir dibin, ku sebebên bingehîn yên hemû van 
pirsgirêkane, bêkarî ye. Nebûna firsend delîveyên baş ji bo texa xwandekar û 
bijarte yên civaka îranê bûye sebebê hilatina mejiyan,jj tê gotin ku her sal 100 
hetanî 225 hezar kes ji zana û şareza û xwendevanên Îranî welatê xwe bi cî 
dihêlin û koçberî welatên biyanî dibin. 

Li gor rapora sala 2005'an ya Rêxistina Neteweyên Yekbûyî ku ji aliyê 
Rojnameya Waşîngton Post ve hate weşandin, îran rekordar û hejmara yekem ya 
mutadan (kesê/a ku madeyên sirker bikar tînin) di cîhanê de ye. Bi awayekê ku 
%2.8 ji nifûsa 70 rnilyonî ya vî welatî mutad bi madeyêm sirker in, û di vê 
derheqê, îran di cîhanê de bê rikber e. 

Li gor rapirsiya dewleta îranê ku Nûçevaniya Fars weşandiye, hatiye zanîn ku 
%80 ji xelkê îranê li ser vê baweriyê ne ku têkiliyek rasterast di navbera bêkarî û 
bikaranîna madeyên bêhişker de heye, çunkî dewlet nikare yek milyon karan ji bo 
wan ciwanên ku her sal tevlî bazara kar dibin pêk bîne. 

Ji aliyê din ve hisar û dorpêçkirina aborî ya yek aliyane ji hêla Amerîkayê ku 
çendîn salan hatiye birêvebirin, zext û givaşên aborî bi ser rejîma Komara Îslamî 
ya îranê herî xurt kiriye û rewşa kirîza aborî ya welat xirab û aloztir kiriye. Ji ber 
ku ev hisar û dorpêçkirina bûye sebeb ku hejmareke zaf ji kompanî û şirketên 
Navneteweyî xwe ji pişikdarî kirin di çalakiyên aborî yên îranê dûr rabigrin. Pirsa 
çekên Etomî, mafên mirovan, piştevanî kirin ji girûpên terorîstî ji aliyê Komara 
Îslamî ya îranê ve ji aliyeke din jî arîşe û pirsgirêkên siyasî yên vî welatî ne. 

Bi taybetî piştî hilbijartinên 1384(2005)'an û hilbijartina Mehmûd 
Ehmedînejad, wekî Serok Komar û yekdest bûna zorxwazan û bidestvegirtina 
desthilatê de vî welatî de, zext û givaşên navneteweyî herî xurt bûne, û me dît ku 


rejîm bi pêşgirtina vê siyasetê bû sebeb 
ku dosya Etomî ya îranê di roja 
04.02.2006'an de bo Konseya 
Ewlekariyê^bê şandin. Heke bihê 
pejirandin îran dê berengarî hisaran ji 
aliyê Ewropa û Civaka Navneteweyî 
bibe, ku ew jî bi ziyan û zerera xelkê û 
berjewendiyên civakê ye. 

Digel kirîzek han ku berbirûyê civaka 
me bûye, rejîm her salê bi milyar 
Dolaran diravê vî welatî mizextê 
girûpên terorîstî, weke Hizbulaha 
Libnanê, Ensar El îslam, Hemas, 

Îslamî, terora kesayetî û rêberên s? 
yên neyarê rejîmê(opozîsyon), rêberi 
weke Şehîd Dr. Ebdulrehman 
Qasimlo, Şehîd Dr. Sadiq Şerefkendî 
ji rêberên Partiya Demokrat ya 
Kurdistana îranê, herwiha xebat ji bo 
bidestvexistina çekên Etomî, serkut û 
çewisandina xelkê, pêkanîna netenahiyê 
di dever û cîhanê de, maytêkirin di kar 
û barên welatên cînar û wd... dike. 

Helbet divêt were gotin ku qasê 
bêkariyê li bajarên Kurdistanê de pitir ji 
deverên din yên îranê ye. Komara 
fslamî her di destpêkê de bi siyaseta 
tejî ji xizanî û cudahîdanan ya xwe 
mêzeyî Kurdistanê kiriye û ji her terze 
pirojeyeyên berhemanîn, avedanîkirin û 
xizmetkirinê di Kurdistanê de xwe 
parastiye. Di meşandina vê siyasetê de 
bi salan e ku Komara Îslamî çêkirina 
pirojeyên avedanîkirinê û dezgehên 
berhemanînê di Kurdistanê de bi xurtî 
kêm kirine. 

Paşve hêlana Kurdistanê di warên 
aborî, avadanîkirin û berhemanînê de 
pirsa bêkariyê di vê parê ji îranê de 
hinde dî xurt6 û zêdetir kiriye û hejarî û 
belengaziyê zêdetir per û baskên xwe 
pitir bi ser de kişandiye û herwiha 
êrîşên leşkerî yên Komara Îslamî li du 
dehsalên borî di Kurdistanê de, ev 
civake tevî rewşên dijwar berbirû kiriye. 

Niha di îranê de ne tenê ciwan, belkî 
bi milyonan kesji jin, Mamosta, Nojdar, 
Karker û texên din yên miaşxwor, hejar 
û destkurt û wd..., hemû neraziyên 
rewşa dijwar ya îroyî pêk tînin. 

Bi her hal ez bawer im rewşa aborî 
ya îranê demekê dê geşe bike ku îran 
bikare ciheke jêhatî di asta 
Navneteweyî de misoger bike ku eva jî 
bi hebûna rejîmeke han bidestve nahê. 
Çunkî divêt rejîmek di îranê de 
desthilatdar be ku ji gel û ji bo gel be. 
Rejîmek ku di çarçoveya desthilatdariya 
wê de mirov azad bin, bawerî bi 
wekheviya jin û mêran hebe, tu 
sînorekê di navbera kêmaniyên 
neteweyî û netewa serdest(Fars) de 
nekêşe. Dewletek ku neteweyên îranê 
mezin bizane û xelkê jî mafê vê yekê 
hebin ku ji hemû tiştên eşkere û nepenî 
yên wê haydar bin. Rejîmek ku biryara 
taybetî û biryara giştî bi rêz û hurmet 
bigre, yanî rejîmeke demokratîk û gel 
serdest. 

Di her deqeyekê de 
Jinek bi sedema 
pêgiraniyê dimire 



Berpirsiyarê sindoqa xulyaqetê a 
Rêxistina Neteweyên Yekbûyî di 
îranê de got: Di cîhanê û bi taybetî 
di welatên di halê geşekirinê de li 
her deqeyê de jinek bi sedema 
pêgiranîyê dimire. 

Mihemed Ebdulehed di 
hevpeyvînekê tevî nûçegihanê 
nûçevaniyê Fars de zêde kir ku di 
astê cîhanê de rewşa nebaş ya 
paqijiya avisbûnê sedema bingehîn 
ya mirina jinên 15 heta 45 salî ye. 
Wî da zanîn ku serbarê şiyana 
pêşgîrî kirin ji mirina dayikan, 99 ji 
sedê ya goriyan di welatên di halê 
pêşdeçûnê de diqewime û sedema 
wê jî vedigere ser balnedan bi 
rewşa jiyana dayîkan di astê cîhanê 
de. 


Li Kurdistanê Jin 
zêdetir ji mêran 
xwazyarê telakê ne 

Lêkolînên serhijmêrî yên zewac 
û berdanê(telak) di parêzgeha 
Kurdistanê de didin xuya kirin ku di 
vê parêzgehê de bi terazeke navincî 
rojê 88 zewac û li hember de 11 
telak û bi wateyek din rojane 5/5 
nimûnên telakê tên encamdan. 

Eva di halekê de ye ku 
parêzgeha Kurdistanê di warê zêde 
bûna ji hev veqetiyana jin û mêran, 
yek ji 3 parêzgehên yekem yê îranê 
ye. 

Li gorî rapora nûçegihanê îsna, 
lêkolînên serhejmariyê di vê 
parêzgehê de didin xuya kirin ku 60 
ji sedê ya xwazyarên telakê li dema 
seredan kirin bi dadgehan, jin 30 ji 
sedê mêr û 10 ji sedê jî li ser 
rezamendiya her du aliyan e. 


Li Selmasê gundeke Kurdan 
hate kavil kirin 


Di roja 8'ê Rêbendana sala 1384'an 
de, hêzên rejîmê çûne gundê Koçk, ser 
bi devera Şipîrana Selmasê û bi vê 
hêcetê ku Qayzol û Benzîn ji wir ve bi 
rêya qaçax bo nava axa Turkiyê tê 
veguhastin, di kiryareke hovane û 

bêrehmane de bi Loderê ew gunde ku 
10 mal dibin, kavil kirin(bi axê re kirin 
yek). Piştre bi awayekî gelek 

nemirovane pez û heywan û şewata 

zistanê ya malbatên wan sotandin. Bi vî 
awayî rûniştiyên kurd yên wî gundî di sir 
û seqema zivistanê de malwêran û 
koçberî deverê kirin. 

Di vê derheqê de hevce ye em 
bibêjin ku herçend şandina gayzol û 
benzînê bi awayê qaçax bo derveyî 

herêmê kiryareke ne yasayî ye û xelk jî 
ji ber neçarî û seba bêşoliyê û bo 


dabînkirina aliyê kêm ya dahata 
jiyana rojane ya xwe vî karê bi tirs 
dikin, lê çima dibe bedela 

çareserkirina pirsa bêkariyê û kêm 

dahatî û destkurtî ya xelkê(nemazi 
xelkê gundên derdorên sînoran 
rejîmê rêçareyên hovane û dûr 
qanûnên mirovahiyê wek bûyera ku 
me qala wê kir û kuştin û birîndar 
kirina xelkê deskurt û bêpar kirin û 
herwiha lêdana xisar û ziyana malî bi 
vî xelkî bona vê çendê ku destkurtir 
bin, digire pêş û dimeşîne. 

Xincî vê ku ew xelke Kurd in û 
rejîm li çareserkirina arîşeyên wan di 

hemû waran de xemsare, lewra 

dixwaze ji rêya tund û tûjiyê û 
tepeseriyê wan bêdeng bike û tu 
bersîveke din bo vê pirsyarê nine. 


Rêxîstîna Efûya Navneteweyî: 

“Divêt cezayê îdama her du keçên di 
girtîngehên îranê de bihê betal kirin” 

Rêxistina Efûya Navneteweyî daxwaza betal kirina 
cezayê îdamê ji bo du keçên, di girtîgehên îranê de 
kir. 

Di vê derheqê de, rêxistinê daxwaz ji rayedarên 
Komara Îslamî kir ku cezayê îdama her du keçên 18 û 
19 salî bi navên Nazenîn û Dilaram Darabî betal biket. 

Hêjayî jpotinê ye ku Rêxistina Efûya Navneteweyî 
daxwaz ji îranê kir ku dest ji îdam kirina zarok û 
nûciwanan hilgire û lî gorî Peymannameya 
Navneteweyî kar biket. 



Xizanî û destkurtî bû sedema 
xwekuştina ciwanekê li Mehabadê 

Roja 23'ê Rêbendana 1384(12.02.2006)'an 
ciwanekî 18 salî bi navê îsa Dihnat ku yek ji 
xwendekarên herî baş di rişteya "Riyazî-Fîzîk" di 
xwendingeha Emîr Kebîr'ê de bû, seba destkurtî û 
hejariya malbatî û zext û givaşên malîji bo domandina 
xwendinê xwe şewitand û canê xwe ji dest da. 

Hêjayî gotinê ye ku eva ne kesê yekem û dawiyê 
ye ku ji ber belengazî û hejariyê hewara xwe bo 
xwekuştinê dibe, belkî bi sedan kes ji ciwan û xortên 


welatê me bi sedema wan 
pirsgirêk û astengan bi vî 
awayê nexweş dawî bi jiyana 
xwe tînin. 

Bêguman bingeh û 
binyata van tev mijarane jî 
vedigere ser nebûna 
delîveyên karî û gelek asteng 
û kêmasiyên din... ku 
berhem û diyariya 27 sal 
desthilatdariya ^ Rejîma 
Komara Îslamî ya îranê ji bo 
gelên bindest yên îranê ye. 


Kirêgirtiyên rejîmê 
heyamek e li bajarê 
Mehabadê de bi terzên 
cur be cur dest bi girtin 
û radestkirina ciwanên 
Mehabadê ji bo 
girtîgehan in. 

Kirêgirtiyên rejîmê 
di vê derheqê de 
heyamekê berî niha bê 
tu sedem, belge û 
sûçek, li taxê Çarçira 
çend ciwan ku navê du 
ji wan Luqman Akendî 
û Qasim Elîzade ye 
dest bi ser kirine. 

Herweha li taxê 


Rej’îm bi hêcetên cur be 
cur ve mijûlê girtin û hepsî 
kirina ciwana ye 


Erdên Bajarvaniyê ji êrîş birine ser 'Kulûpa 
Şeqayiq' û di wir de jî çend ciwan destbiser û 
radestî girtîgehê kirine. 

Herweha pêka nûçeyeke din çend rojan 
berî niha di nêzîk Taksî Telefonî a Pîrozî di taxê 
Sêaşan de, hêzên rejîmê tevî ciwanek bi navê 
Yûnis Nebevî de tûşî pevçûnê dibin. Paşan 
navhatî hiltê û heta gihîştina vê nûçeyê tu 
zanyariyek li ser nine. 


Her di 

doma azardana 
xelkê de Hêzên 
rejîmê 
hejmarek ji 
wan kesên ku 
seredana 
tixûbên îran û 
îraqê dikin, bê 
tu sedemeke 
diyarî kirî ku 
navê 2 kes ji 
wan Ehmed 
Mam Qadirî û 
Tahir Remezanî 
ye girtine. 

Hunermenda stranbêj ya Kurd, Şehrîbana Kurdî: 

“EZ DIKARIM BI RÊYA STRANBÊJÎ Û MUZÎKÊ XWEŞÎ Û NEXWEŞIYÊN GELÊ 
XWE BÎNIM ZIMAN Û DI TEKOŞÎNA AZADIYA GELÊ KURDISTANÊ DE BIBIME 
AWAZ Û DENGÊ GELÊ XWE” 


Hunermenda stranbêj ya Kurd, Şehrîbana Kurdî naveke nasyar û bi 
nav û deng e. Xebat û xizmetên wê hunermenda dengxweş û dengzelal ji bo 
muzîk; huner û çanda Kurdî ji her kesê re kifş û eşkere ye. Mirov nikare di 
van çend hevokane de deng, xizmet û keda Şehrîbanê rave bike ku hêjayî 
xebat û kesayetiya wê ya hunerî be. Ji bo vê çendê divêt lêkolîn û 
dahûrandineke kûr û berfireh bihê kirin. Midehê çend salan bû ku me di qada 
muzîk û hunera Kurdî de dengê Şehrîbanê yê xweş û zelal guhdarî nedikir! 
Her wiha tu berhemên wê jî ne diderketin. Lê vê dawiyê bi dana kaseteka nû 
ya stranan bi navê EVÎNA STRANAN, her kes matmayî kir. 

Li dor pêtir zanîn li ser dîtin û ramanên Şehrîbana dengxweş li ser muzîk; 
stran û hunerê, bêdengî û nebûna xebatên wê di dema 10 salên borî de, 
rewşa muzîk û hunera Kurdî, pirsgirêk û astengên ser rêya jinên hunermend 
yên Kurd û gelek mijarên din... me bi hewce zanî bi Şehrîbana Kurdî re 
hevpeyvînekê pêk bînin û wê bînin ziman û axavtinê... 


i destpêkê de bo me bas bike, 
Şehrîbana Kurdî di malbat û 
civakeke çawa de mezin bûye 
ku hunermendeke wiha 
dengxweş û navdar lê çêbûye? 

Ez li Izmîrê di nava malbateke nîv 
halxweş(mutewsit elhal) de hatime dinê. 

Ji nav 6 keç û 3 lawan de zaroka malbatê 
ya mezin ez im. Bavê min karmendekî 
dewletê bû û ji bona wê jî malbata me 
berî 40 salî koçberî metropolek ji yên 
Turkî bajarê Izmîr'ê bûye. Ez bi esila xwe 
ji gundê Xorsê yê girêdayî bajarê 
Qiziltepe(Girê Sor) li wilayeta Mêrdînê 
me. Herêma jiyana malbata me ji aliyê 
xwe yê dîrokî pir kevnar û xwediyê çand û 
hunereke dewlemend e. 

stranbêjî û muzîk ji te re tê çi 
wateyekê? 

Bo min stranbêjî û muzîk tê gelek 
wateyan. Ez dikarim bi rêya muzîkê xweşî 
û nexweşiyên gelê xwe bînim ziman. Ya 
herî giring jî, bi rêya stranbêjî û muzîkê, 
ez dikarim di tekoşîna azadiya gelê 
Kurdistanê da bibime awaz û dengê gelê 



Tu rewşa muzîk û hunera Kurdî ya 
îro çawa dinirxînî? 

Rewşa muzîk û hunera Kurdî ya îro di 
nava başî û nebaşiyê da ye. Her 
hunermend û her muzisyen dibêje: "Ez 
muzîka Kurdî çê dikim." "Kaseta herî baş 
ya min e.""Muzîka min muzîka modern a 
Kurdî ye". "Ez bi muzisyen û serkai n herî 

baş re xebitîm" û filan û bivan.Yanî 

ez rewşa muzîka Kurdî ne baş dibînim. Ji 
ber ku hejmara yên ku zerarê didine 
Muzîka Kurdîji yên ku dixwazin baş çê 
bikin, zêdetir e. Ji hêla din ve kes nema 
zêde li ser kalîta (qualitet) Muzîka Kurdî 
rabiweste. Ji ber ku muzîk jî ketiye qada 
ticaretê. Yanîji bo hunermend û Fîrmên 
Muzîkê pere qezenc kirin, yê bûye 
armanca sereke. Kengî ku armanc ticarî 
be, wê demê stranek dikeve rewşeke 
gelekî xeter de. Yanî li gor min rewşa 
muzîka Kurdî ber bi xerabiyê ve diçe. Divê 
ku rêxistin û rêvebirên Kurdan û bi 
nemaze jî Wezîrê Çand û Hunerê yê 
Parlementoya Herêma Kurdistanê bi 
taybetî li ser vî karî rawestin. Ji bo 
pêşketin û xwedî derketina li dengbêj û 
hunermendên Kurdistanê arşîveke baş çê 
bikin. Yanî di derheqa vê mijarê da gelek 
tişt dikarin werin gotin. Hêviya me ji 
hunermend û Fîrmên Muzîkê ewa ye ku; 
huner û Muzîka Kurdî xerab nekin, ji bo 
berjewendiyên şexsî vê muzîka bav û 
kalên me, ev muzîka ku îro bûye sedemê 
azadiya me û ev muzîka ku bi hezaran 
Kurdan canê xwe ji bo wê dane xerab 
nekin!! talan nekin!!! 

Te di destpêka karê muzîkê de 
zêde guhê xwe dida kîjan dengbêja? 
Niha çawa? 

Min di destpêkê da zêdetir li Mihemed 
Şêxo, Şivan Perwer, M. Arif Cizrawî, Eyşe 
Şan, Seîd Yûsuf, Tehsîn Taha, Erdewan 
Zaxoyî û hwd guhdarî dikirin. Bi taybetî 
min ji Şivan Perwer, Mihemed Şexo û 
Tehsîn Taha re guhdarî dikir. 

Wekî bingeh kîjan dengbêjê/î 
bandor kiriye ser karê te yê hunerî 
yan bêjim ji te re bûye bingeh? 

Wekî bingeh zêdetir bandora nemir 
Mihemmed Şêxo û Şivan Perwer ji bo min 
bûn bingehek û bandora wan li ser muzîka 
min û dengê min çê bû. 

Dibêjin ku Şehrîban mireveke 
oldar e. Lê xizmetên te bi huner û 
muzîka Kurdî ew qas zaf in ku 
ravekirina wan zehmet e. Çawa ye ku 
oldarî ji bo te di xebata hunerî de 
nebûye asteng? 

Berî her tiştî ji bo van îltîfatên we zor 
spas.Ev pirs ji bo min girîng e. Ji ber ku 
dînê îslamê di warê mafê jinan û her wekî 
din di gelek waran de ji hêla nehezên 
îslamê ve kêm û şaş hatiye danasîn. 
Xwedê Teala dengekî xweş daye min. Ji 
bo vê dayîna yezdanê dilovan ( Xwedê 
Teala) ez ji yezdanê dilovan (Xwedê 
Teala) re spasdarim. Cîhad tenê ne li ser 
mêran ferz e, her wiha li ser jinan jî ferz 


xwe. Ji bo ku ez jî bi rêya stranbêjiyê ji bo gelê xwe têdikoşim, pir serbilind im. 

Bi rastî îro di civaka gelê Kurd da stranbêjî di asteke gelekî xerab da ye. Ji ber ku 
fedakarî her ji hunermend tê xwastin. Lê hunermend birçî ye, nexweş e, kesê hay jê 
tune ye. Heta îro kesî li deriyê me nexistiye û ne gotiye "hevala Şehrîban an xûşka 
Şehrîban ka çi pêdivî yên we hene? Ma lazimiyeke we heye an tune ye? An jî çi alîkarî ji 
we re lazim e? û hwd..." Her ji me hatiye xwastin û me xizmet kirî ye. Em bi xizmeta ji 
bo gelê xwe kêfxweş in, lê divê ku em jî neyên ji bîr kirin. Hunermend heta ku sax e kes 
lê xwedî dernakeve. Piştî ku dimirin, her kes dibêje "ax û wax. Filan hunermend 
gelekî baş bû û nizanim çawa bû, çilo bû. ....." ev gazinê me di serî da ji rêxistin û 

partiyên Kurdan û her wisa ji gelê me ye jî. 

Te I sngê dest bi karê stranbêjiyê kir û çawa bû te biryar girt vî karî bikî? 

Sala 1983'an hêşta ez 13 salî bûm ku di kêbirkiyeke muzîkê ya salane de di nava 
hemû xwendevanên bajarê Izmîrê de yekemîn derketim. Kêbirkê ji aliyê (Turk Halk 
Mûziki) hatibû organîzekirin û ji aliyê xweşiya deng û hostatiyê de ez di nava 32 kesên ku 
di kêbirkiyê de beşdar bibûn, min pileya yekemîn bi dest xist û hatim xelat kirin. Strana 
ku di wê rojê de min xwînd bi zimanê Turkî bû û navê stranê jî "Ben Dogarken 
Aglamişim (Dema ku ez hatime dinê, ez giriyame)" bû. 

Min di destpêkê de bi teşwîqa Xaleta xwe ya bi navê Soreya yê ku pir jî dengxweş e, 
dest bi karê stranbêjiyê kir û niha jî bi awayekî bilinditir li ser hunera xwe disekinim. Lê 
bi awayekî profesyonal ji sala 1991'an dest bi tomarkirina stranên xwe kir û di wê salê de 
yekemîn kasêta xwe ya bi navê "Ez keç im, keça Kurdan im" di nava gel û muzîkhezên 
Kurd de belav kir. Beriya wê bi salekê min li cem hunermendên bispor li ser 
perwerdekirina dengê xwe kar kiribû û dizanî ku çawa qirka(gewriya) xwe ji bo stirîna 
lorîkên Kurdî bikar bînim. 

e. Ez oldariyê ji bo xwe ne asteng, belkî 
bilakîs û hêzeke herî mezin dibînim. Min 
dikarî bi vî dengê xwe gelekî pere kezenc 
bikim. Min dikarî dev, çav û guhên xwe ji 
vê zilm û zora li ser gelê Kurd ra bigrim 
(qapat kim) û tenê ji bo berjewendiyen 
xwe bixebitim. Lê, ez ji Xwedayê xwe 
tirsiyam. Ji ber ku welatê me bindest e, bi 
hezaran gundên me hatine şewitandan, bi 
milyonan însanên me koçberî her çar hêlê 
cîhanê bûne, bi hezaran însanên me di 
zîndanan de ne, û bi hezaran însanên me 
jî li ber çavan hatine kuştin û hwd. Dînê 
îslamê dibêje: "Li hemberî vê zilm û zorê 
cîhad (berxwedan) li ser we ferz e. Ew 
kes çi jin dibe, çi jî mêr divê ku li hemberî 
vê zilm û zorê serê xwe rake û li ber xwe 
bide." Her wiha ne tenê gelê Kurd her kesê 
ku dibêje ez Misliman im, divê ku li 
hemberî vê zilma li ser gelê Kurd, tevî gelê 
Kurd, li hemberî wan zalim û dagîrkeran 
têbikoşin. Ta ku Kurd ji bin vê zilm û zorê 
derkevin û weke her neteweyekê azad 
bijîn. Wekî din ez hunera xwe ne ji bo ku 
bibime miroveke gelekî navdar çê dikim. 

Ez hunera xwe li gor exlaqê civakê bikar 
tînim. Ez dixwazim hem bi hunera xwe û 
hem jî bi kesayetiya xwe (şexsiyeta xwe) 
ji însanên xwe re bibime mînak. Ji ber vê 
yekê heya îro min ji şexsiyeta xwe tu car 
tawîz nedaye. Ev dinya fanî ye û ji tu kesî 
re nemaye. Xirabî, zilm, kîbîr û xwe 
mezinkirin; karê cahil, nezan û kesên 
derveyî mirovahiyê ne. Ji ber wê pêwîst e 
ku em xizmetê ji bo însanan bikin, em 
alîkariyê bi kesên xizan û bindest re bikin. 
Ger ku em nikaribin qenciyê bikin, pêwîst 
e ku em xirabiyê jî nekin. Ez bi taybetî 
dixwazim vê bêjim: "Ger ku me li gor 
emrê Xwedê Teala hereket bikira, hetanî 
niha welatê me sed carî azad dibû." 

Nêrîna te li ser jinên jêr bi kurtî çî 

ye? 

1. Meryem Xan 

2. Eyşe Şan 

3. Gulistan Perwer 

4. Merziye Rezazî(Ferîqî) 

5. Fatê 

Xûşkên min yên hunermend bi taybetî 
Meryem Xan, Eyşe Şan û Merziye Rezazî 
(Ferîqî) rahma Xwedê li wan be.. Xwedê 
cihê wan bixe biheşt. Gulîstan û Fatê jî du 
xûşkên min yên gelekî hêja ne. Meryem 
Xan, Eyşe Şan, Merziye Rezazî (Ferîqî), 
Gulîstan û Fatê di nava civaka gelê Kurd 
de xwe bi hunera xwe dane qebûlkirin. Her 
yek ji wan li gora xwe guhdarên wan hene. 
Hurmeta min ji wan re heye. Ez nikarim di 
derheqa wan de tu şîroveyî bikim. Ez 
bawer dikim ku şîroveya herî baş di 
derheqa hunermendan de şîrove û nêrînên 
gelê Kurd e. 

Di qada huner, stiran û muzîka 
Kurdî de jin gelek kêm beşdar in. Tu 
sedemên vê pirsgirêkê çawa 
dinirxînî? 

Sedêmên kêm beşdarbûna jinan berê, 
urf û adetên herêmî, paşvemayîna 
Rojhilata Navîn û hwd... bûn. Yanî her 
demekê li gora xwe zahmetiyên xwe hene. 
Sedemên îro yên yekemîn, derfetên aborî 
ne. Yanîjinek ji bo ku bikaribe di nava 
stiran û muzîka Kurdî de cihê xwe bigre, 
berî her tiştî divê ku derfetên wê yên aborî 
hebin, an jî hinek kesên dewlemend bi 
wan re alîkariyên bikin, an jî sazî û 


rêxistinên Kurdan li wan xwedî derkevin. 
Mesela gelekjinên dengxweş hene, lê ji ber 
ku tu kes alîkariyê bi wan re nakin, nikarin 
tevlî stran û muzîka Kurdî bibin. Yanî 
îmkanên aborî sedemên sereke ne. Ev 
zehmetî ji bo mêran jî hene. Gelek sedemên 
din jî hene, lê ez bawer dikim em bi pirseke 
di nava hevpeyvînekê da nikarin bersîva 
wan sedemên din bidin. 

Ziman dikare di karê stiranbêjiyê de 
çi rolekê bilîze? 

Weke ku tê gotin "ziman hebûna gelan 
e." Pêwîst e ku stranbêj û helbestvan di 
nivîs û stranbêjiyê da li ziman û giramera 
ziman gelekî diqatê bikin. Hewce ye ku 
ziman bi zanebûn were bikaranîn. Ger ku 
helbestvan û stranbêj ziman baş bikar 
neînin, ji bo nifşên nû dê bibin mînakên ne 
baş. 


Kaseteke te vê dawiyê derket, bi 
rastî kareke mezin, hêja û bilind di 



muzîka Kurdî dê were hesibandin. Tu 
karê vê kaset yan sêlik(CD)a xwe çawa 
pêriasedikî? 

Kaseta CD ya min ya bi navê EVÎNA 
S. RANAN di bin gelek zehmetî û mercên 
giran de hate çê kirin. Ji ber ku ev nêzîkî 
heft sala bû ku min kaset çê nekiribûn. 
Guhdarvanên min jî her ji min dipirsîn û 
digotin: "Tu çima kaset çê nakî?" "Kaseta te 
ya nû dê kengî derkeve?" û hwd... . Bi rastî 
min jî dixwast ku ez her sal kasetekî 
derxînim, lê îmkanên min yên aborî 
tunebûn. Welhasil min û zilamê min (bavê 
zarokên min) me biryar da ku em xebateke 
gelekî baş çê bikin ku em, hem tola heft 
salên derbasbûyî jê hilînin û hem jî bo 
muzîka Kurdî di qada muzîka cîhanê de bibe 
numûneya xebateke gelekî baş bikin. Gava 
me ya pêşî ew bû ku serkarê vê kasetê 
kesekî ku muzîka Kurdî baş zanibe û baş 
nas bike bû. Ew kes jî mirovekî gelekî bi 
hurmet, dirust û xwedî exlaqekî baş, 
Mamoste Dilşad Seîd bû. Bi rastî Mamoste 
Dilşad ji bo vê kasetê xebateke gelekî 
giranbuha kir. Xwe gelekî westand. Yanîji 
bo ku kaseteke baş çê bibe çi ji destê wî hat 
texsîr nekir. Zilamê min jîji bo ku kaset 
gelekî baş çê bibe, xwe da ber hemû 
mesrefan û xwe gelekî êşand. Her wiha 


du (2) helbestên zilamê min jî di vê 
kasetê da hene. Her wiha birayê min 
yê hêja Kakşar Oremarî jî ji bo ku 
kaset bibe numûne gelekî alîkariya 
min kir. Kakşar di hemû xebatên min 
da her dem ji min re bûye destek. Ez 
silav û rêzên xwe bi taybetî ji bo 
Zilamê xwe Şêrgo Ehmed (Fatih 
Ileri), Mamoste Dilşad Seîd, Kakşar 
Oremarî û hemû kesên ku keda wan 
di wê xebatê da derbas bûye, pêşkê: 
dikim. Kaset li gora E - Mail û 
mesajên ku ji min re tên bi 
hezkirineke gelekî mezin tê pêşwazî 
kirin. Heta Muzisyen û muzîknasên 
Ewropî bi nirxên gelekî giranbuha 
nêzîkî vê xebatê dibin û pîroz dikin. 
Her wiha muzisyenên Kurd, 
rewşenbîrên Kurd jî bi başî nêzîkî vê 
kaseta min dibin. û weke nimûne 
didine xuya kirin. Ez dikarim di 
derheqa ve kaset û CD ya xwe da 
gelek tiştan bibêjim, lê ez wê 
nirxandinê ji guhdarên xwe yên hêja 
re di.iêlim. 


Di nava gelê Kurd de kêm kes 
heye ku dengê te yê xweş û zelal 
guhdarî nekiribe. Te ji bo 
pêşerojê çi plan û projeyek heye? 

Ji bo pêşerojê planên min ev in: 

Bi rêya organîzasyonên baş ez 
dixwazim li herçaraliyên Kurdistanê 
konsertan bidim. Bi rêya sponsoran 
ez dixwazim ji bo kaseta xwe çend 
Kilîban bikêşim. Kesên ku bixwazin ji 
bo kilîban bibin sponsor, dikarin vê 
xwesteka xwe bi rêya navnîşanê: 
info@sehribana-kurdi.com xwe 
bigihîjine me. Her wiha heke ku 
îmkan û derfet hebin, ligel Mamoste 
Dilşad Seîd em dixwazin hinek 
konsertan li darxînin. Her wiha ji bo 
kaseteke nû jî ez xwe amade dikim û 
hazriyên min hene. Ger ku fîrmayên 
baş hebin, ez dixwazim vê kaseta 
xwe ya nû li gel wan çê bikim. 
Projeyên min ev in. 

Ji evîndarên deng û berhemên 
xwe re tu dixwazî çi bibêjî? 

Berî her tiştî ez ji bo evîndarên 
deng û berhemên xwe re spasî û 
silavên xwe yên germ pêşkêş dikim. 
Hezkirina wan me li ser piya digre. 
Rexne û pêşniyarên guhdarvanên 
min dê ji bo min bibe hêzeke mezin. 
Ez hêvîdarim ku hemû guhdarvanên 
min Malpera min ya bi navê: 
www.sehribana-kurdi.com ziyaret 
bikin û nerînên xwe ji min re 
binivîsin. 

Ez hemû evîndarên deng û 
berhemên xwe bi silavên germ û 
şoreşgerî silav dikim, di jiyana wan 
de serkevtin, kêfxweşî û 
tenduristiyeke baş dixwazim. Ez 
hêvîdarim ku ez bi berhemên hîn 
xweştir derkevim pêşberî 
guhdarvanên xwe. Emanetî Xwedê 
bin.. 

NE KUŞTIN U NE JI 
XWEKUŞTIN! 


ADAR JIYAN 
adarjiyan@mynet.com 


H 


er hebûnek ji tunebûnekê 
der dibe Û her jiyanek jî bi 
mirinekê re diwelide. Bi rastî 
ku hebûn tunebûya, tunebûn jî 
tunebû; û ger ku jiyan 

tunebûya mirin jî tunebû. 

Her heyîn ligel ku bi dijber û 
dijwateya xwe re dijî, her wiha her 
gav pê re di nav nakokî û pevçûneke 
bêeman de ye jî. Ev pevçûna bêeman 
dike ku yek, serê ya din bixwe, wê têk 
bibe an jî dabelihîne. Bi kurtayî her 
kirû, hem dibe mak û kana xwe û 
dijberê/a xwe û hem jî dibe jêder û 
kujerê/a xwe û dijberê/a xwe 

Jiyan û mirin; du kirûyên dijber û 
dijwate; du têgihên têkel û têkildar; 
du rastîniyên têger û jênager û du 
dijminên şerûd û şerîr(neqenc) ên ku 
qet ji hevdû naqetin...Her du, ne li 
hevdû dikin û ne jî bêyî hevdû dibin. 
Ne ji hevdû diqetin û ne jî ji hevdû re 
dibin yar. Yek li pişt pehniya ya din e. 
Yek tirba ya din dikole. Yek ji hebûna 
ya din zivêr û bêzar e. Yek li pey 
tunekirina ya din e. Her du bûne qîr û 
belaya serê hevdû, û her du jî ne bi 
kuştin tên û ne bi hiştin...Her du jî 
durû ne. Car heye mirin, wekî 
mêvaneke bêwext (di dirbê jiyanê 
de)li mala mirov diqeside, û car jî 
heye jiyan, wekî mazûbaneke rûsar û 
dilhişk(di dirbê mirinê de) mirov ji ber 
deriyê xwe diqewirîne. Car heye 
mirin, ji nişka ve bi navê jiyaneke 
nemir, derdikeve pêşberî mirov; 
mirov dixapîne û li pey xwe dikişîne, û 
car jî heye jiyan mirov hêdî hêdî 
arasteyî mirineke bêveger dike û li 
tunebûnê dihesilîne. 

Bi vegotineke aşkeratir, tu tişt li 
dewsa xwe nemaye. Êdî wisa bûye ku 
mirov nema dikare mirin û jiyanê jî ji 
hevdû veqetîne. Ne mirin w< i berê bi 
tengêla ruhstîn dikeve û li deriyê 
jiyanê dide, û ne jî jiyan wekî 
mazûbaneke mêvanhez, bi serbilindî 
mirinê diezimîne mala xwe. Ne mirin 
wekî berê mîna mêvanekî mêrxas li 
ber deriyê jiyanê peya dibe, û ne jî 
jiyan wekî pişîkeke heftruh rojê ruhekî 
li ber lingê mirinê radixe. Ne mirin 
wekî berê ji naza (ji birçîna) diranên 
xwe yên qîq şanî jiyanê dide, û ne jî 
jiyan wekî dostekî qedîm, bi comerdî 
destê xwe dirêjî mirinê dike. 

Mirin jî, wekî serdest û serwerên 
dinê yên durû û dirende, îro reng û 
dirûvê xwe guhertiye. Çawa ku 
serdest û şerxwaz, bi navê qencî û 



mirovheziyê rojê welatekî dagîr dikin û 
gelên cîhanê bi hêviya çûna bihuştê 
diewirînin; mirin jî bi mebesta ku 
mirovên bindest ji ezaba jiyanê reha 
bike, wan bi kuştin û xwekuştinê qanih 
dike û dixapîne. Birastî cihê ku jiyan ji 
ezabê qebrê notir û dijwartir be, dê 
mirov çima xwe nespêrên mirina dilovan 
û dilbirehm û umrê xwe yê heyî di ber 
mirinê de xerc neke? îcar li cihê ku 
mirin wekî deriyê xêrê û riya xelasiyê bê 
dîtin, dê çima mirov temenê xwe yê 
mayî di riya jiyanek qeterehm de 
biserifîne? 

Bêguman ji bo kuştin û xwekuştinê 
hin sedem û eger tên afirandin. Ev yek 
jî miqîm ji hêla neyarên mirovahiyê û 
dijminên jiyanê ve pêk tên„ Belê dîsa jî 
sedem, hincet, armanc û niyet çi dibe 
bila bibe, divê tu car kuştin û xwekuştin 
wekî çareseriyê neyên dîtin, û jiyan bi 
mirinê neyê guhertin. Lewre jiyan bi 
qasî ku mirov di oxira wê de bijî girîng û 
manîdar e. Gotina pêşiyan e; 'Tu kesji 
agîrê xweş nareve/ Ne ji neçarî be tu 
kes zû bi zû nabe ruhstînê jiyana xwe û 
belaheq xwe nakuje. 

Xwekuştin û cinayet birayê hevdû 
ne. Belê em dinihêrin kuştin û 
xwekuştin jî li heman cih û warî bicih 
dibin. Lewre baş tê zanîn ku civakên 
paşmayî, bindest û bintûte her gav ji 
civakên pêşketî, azad û şermende bêtir 
nasdarî kuştin û xwekuştinê bûne/dibin. 
Dibe ku mirin û jiyîna mirov her gav ne 
di destê mirov de bin. Belê girîngî 
pêdan û watedayîna mirin û jiyanê her 
gav di destê mirov de ye. Wekî ku 
Lucretius jî dibêje: "Mirin, ne bi saxî 
dikare xerabiyê bi we bike û ne jî bi 
mirîtî: Bi saxî nikare bike, lewre hûn 
dijîn; bi mirîtî nikare bike, lewre hûn 
najîn." 

Heta ku jiyan ji mirinê erjengtir û 
tirsnaktir nebe, divê tu kes zû bi zû 
serî li mirinê nede, û heta ku mirin ji 
jiyanê birûmetir û xiretir nebe, divê tu 
kes jiyanê bi mirinê nede. Ji bo wê 
mirov bi hêsanî dikare bibêje; mirineke 
biwext ji jiyaneke bêbext, bixêrtir û 
rûmetir e. Belê ne kuştin û xwekuştin! 


Kaniya Helbestan 


JIYAN 


Latîf Epozdemir 



Hetewa min 

/ku winda bû li kolanan/ 
çav dibin hivrona şevan 
Rojên min 
/mij û moran in 
/mîna dilê min 
/mal wêran in. 

Xezala kûvî jî 
/ku li çiyê / 
sitar nake 
/bêy rojê. 

Mîna min e / 
şensê wê / 
ew jî 
/navê 
/bê pariyê 
/ji jînê. 


JI BO YARE KILAMEK 

Yara min a çav belek 
Ji avê tê xweş gelek 
Bextê wê tim xerabe 
Xweşî ne dayê felek. 

Dibê dûrî min here 
Piştî çend salan were 
Dema dinya bû sayî 
Birevîne min ji xwe re. 

Çima tu dûrdisekinî 
Ma qey ez xaçperest im 
Tu nêçîra kuvî yî, 

Yê minjîtîr bi destim. 

Beybûn vebûn tu nehatî 
Sorgul xwîn bûn ji kederê 
hesret di çavan de mam 
Were holêji pişderê. 

Zû dereng ez û tu yar in 
Li pişta me xem û bar 
Dil heliya ji cudayê 
Paşeroj hê ne diyar in. 

Bi awazê bibe guhdar 
Ji asîman tu were xwar 
Dil kovan e, birîn xedar 
nikare nû bibe dildar. 

Ji kilamê bigre hiner 
Heta sar be agirji dil, 

Tu silavê bike guher 
bibe dildara perwer. 

Kî dibêje ez pola me 
Bi agir bêşewat im 
Navêje dil bi yekcarî 
Kujê agirzû sarbibe. 

Tîrê eşqê dax dike dil 
Mefer nade bikî sebat 
Ji agire qefesa sîng 
/hesin tê da dibe polat. 

Rewşa nebaş û nebûna 
pirtûkên Kurdî 

di pitûkxaneyên Mehabadê de!? 

Di bajarê Mehabadê de tenê 2 
pirtûkxaneyên giştî bi navên 
pirtûkxaneya "Şêx Şeldût" û 
Rêxistina Çandê ya Îslamî hene. 

Hêjayî gotinê ye ku serbarê vê 
yekê ku zêdetir ji 5 hezar kesî 
endamên van du pirtûkxaneyan in, 
lê hejmara pirtûkan di wan de zor 
kêm in û piraniya wan pirtûkan jî 
kevn in û bersîvderê daxwaziyên 
xwendevanan ninin. Yek ji 
kêmasiyên din jî biçûk bûna holên 
xwendina pirtûkxaneyan e. 

Hêjayê gotinê ye ku hejmara 
pirtûkên bi zimanê Kurdî di van du 
pirtûkxaneyan de zor kêm in û 
hejmara wan li serhev nagihîje 500 
pirtûkan û piraniya wan jî pir kevn 
in û nayêne xwandin. Endamên 
pirtûkxaneyan hewlekî zor dane ji 
bo zêdekirina hejmara pirtûkên 
Kurdî û yên ku bersîvderê 
daxwaziyên van bin. Lê hêj bersîva 
daxwaziyên wan nehatiye dayîn. Bo 
mînak îsal her ji bo vê meremê di 
nava xwe de îmza kom kirin, lê 
netenê bersîva wan nehate dayîn 
belkî berengarî êrîşên tund bûne û ji 
wan re hatibû ragehandin ku bi 
dubare kirina kareke han dê wan bi 
sûça têkdana asayiş û tenahiyê 
radestê hêza Întizamî bikin. 


Ehmedînejad 


Çend gotinek derheq Muzîka Caz 


Wek tê zanîn, di cîhanê de 
çendîn curê muzîkê hene, ango 
muzîk bi çendîn awayan tê lêxistin, 
ev çende jî vedigere bo wan çerx û 
serdemên ku muzîk tê de hatiye 
bihorandin û girîngîdana wan 
pisporên şareza yên warê muzîkê 
ku di wan serdemane de dijiyan. 

Peydabûna wan terzên muzîkê ji 
me re dide xuya kirin ku îro muzîk 


bibin xwedî bandor li ser muzîka vî 
weletî. 


Di Muzîka Caz de zaf alavên 
muzîkê tên bikar anîn ku her yek ji 
wan xwediyê taybetmendiyekê ne. 
Piraniya alavên sereke di Muzîka 
Caz de alavên bayî(hewayî) ne ku 
têne bi kar anîn, mîna alavên 
"Tirambêyê", wate em dikarin bêjin 
ku alavên Tirambiyê alaveke 


destpêkî ye di muzîka 
Caz de. Herwiha hin 
ji wan alavên sereke 
ku di Muzîka Caz de 
têne lêxistin, evên jêr 
in: Def, Banco, Gîtar, 
Sanfonî, Kontir Bas, 
Dirams). Niha di 
seranserê cîhanê de 
ev muzîke bi awayekî 
berfireh girîngî pê tê 
dayîn û roleke ektîv û 
bibandor di asta 
cîhanî de dilîze. 

Hêjayî gotinê ye ku 
ev muzîke weke 
rîtmên Marşan di zaf 

rê û resmên leşkerî de tê bikar 
anîn. 

heya çi qasekê pêşkevtiye û îro 
muzîkê di cîhanê de çi xizmeteke 
mezin pêşkêşî hemû miletan diket, 
lewra îro gelek neteweyên cîhanê bi 
muzîkê têne nas kirin û weke 
nasnameya wan ya neteweyî tê 
hesibandin. 


Muzîka Caz yek ji wan cureyê 
muzîkê ye ku lêxistina vê xwediyê 
taybetmendiyeke bilind e, ev 
taybetmendiye jî dîsan vedigere bo 
ser wan cure alavên ku di vir de tên 
bi kar anîn. Zaf şareza û 
lêkolînvanên di warê muzîkê de 
dibêjin ku ev rengê muzîkê bo cara 
yekemîn di Afrîqayê de peyda bûye. 
Hin yên din jî dibêjin ku ev rengê 
muzîkê bi navê muzîkvanekî 
Amerîkî di koma Sebazm de hatiye 
bi nav kirin. Peydabûna Muzîka Caz 
dizivire bo derdora sala 1900'an, 
ango destpêka sedsala borî. 

Piraniya wan muzîkvanên Amerîkî 
ku Muzîka Caz bi kar tînin bi xwe 
mifahê ji muzîka Afrîqî werdigirin, 
mîna muzîka (RakTaym). Eva 
cureyek ji muzîka folklorî ya 
Afrîqayî ye. Ji ber ku gelek 
muzîkvanên Afrîqî ji welatê xwe 
mişextî bibûn û li cihên weke 
Amerîkayê akincî bibûn, karî bûn 


Amadekar: Dara 

Em kiryara terorîstî ya kuştina 
Kanî Yîlmaz û Serdar Qazî 
mehkûm û şermezar dikin 


oja 22'ê Rêbendana 1384(11.02.2006)'an, şandeke 
Partiya Welatparêzên Demokrat a Bakûr ku Pêkhatibû ji 
Kanî Yîlmaz, Endamê Deftera Siyasî û Cihgirê 

Sekreterê Giştî yê PWD û 
Serdar Qazî naskirî bi 
Sebrî, Kadroyê siyasî yê 
PWD di kiryareke terorîstî li 
devera Silêmaniyê jiyana 
xwe ji dest dan. 

Partiya Demokrat ya 
Kurdistana îranê tevî 
mehkûm kirina vê kiryara 
terorîstî û şermezar kirina 
her kes û aliyekê ku bi 
meremên siyasî van terze 
cinayetane diafirînin, 



serexweşî û hevxemiyê ji malbatên birêzan: Kanî Yîlmaz û 
Kekê Sebrî dike û her wiha daxwazê ji Dezgehên Ewlekarî 
yên Hikûmeta Herêma Kurdistanê (îdareya Silêmaniyê) dike 
ku encamderên vê kiryara terorîstî peyda û radestî edalet* 
bikin. 

Sekretariyeta Komîteya Navendî ya 
Partiya Demokrat ya Kurdistana Iranê 
24.11.1384 (13.02.2006) 







Peydakirin û talankirina 
çavkaniyeke kevirên biqîmet 




Di vê midehê de 
kaneyeke kevirên 
biqîmet di gundê Sanîşan 
a devera Komasî ya 
Merîwanê de hate dîtin. 

Talançiyên Komara 
Îslamî di zûtirîn demê de 
ew kevirane kirine Toz û 
di bin navê kevirê Barûtê 
de bi tirimbêlanjer bi 
bajarê Dilîcana îsfehanê 
veguhastin û herwiha 
rayedarên rejîmê ji bo 
bêdeng kirina xelkê wî 
gundî dixwazin 5 ji sedê 
ya dahata firotina van 
keviran bidin wan. 

Eva di halekê de ye 
ku dibe dahata 



Wêne: Kevirên dîrokî yên ZÊVIYE li Seqizê 
çavkaniyên binerd yên her welatekê di 
destpêkê, de ji bo vejandina aboriya wan 
deverane tê bikar anîn ku piraniya 
rûniştiyên wê kêmdahat in, ne ji aliyê 
karbidestên rejîmê bihê dizîn yan jî ji bo 
Parêzgeheke dewlemend weke îsfehanê 
bihê veguhastin. 


Beşa Kurmancî ya malpera kurdistanmedia.com di demek nêzîk de dê babet û 
mijarên cuda cuda, wekî: nûçe, nivîsar, şîrove û wd... li ser rewşa gelê Kurd li 
Kurdistana îranê di hemû waran de û her wiha zanyarî û agahî li dor siyaset û 
helwestên demokratîk yên PDK îranê pêşkêşî we bike. Li benda me bin 


Wexera dawî ya Pêşmergeyekî 
xebatkar yê PDK îranê 

M ixabin roja sêşemî 
18'ê Rêbendana 
1384'an ya 
Rojî(07.02.2006)'an 

yek ji Pêşmergeyên 
dilsoz û emegdar yê PDK 
îranê bi navê Mam 
Qadir Salihî naskirî bi 
"Mame Qale" piştî çend 
mehan hevrikî tevî 
mirinê, bi egera 
nexweşiyeke 
neçareserkirî di 
Nexweşxaneya Azadiyê 
de canê xwe ji dest da û 
çû ber dilovaniya Xwedê 
û kul, kovan û doma rêya 
pir ji şanaziye partiya me 
ji hevçeperên xwe re bi 
cih hêla. 

lame Qale di sala 
1316'an de li gundê 
Turkeman Kendî ya ser bi 
devera Ferhad Taş ya 
L ja . Bokanê di 
malbateke hejar û 
belengaz de hate dinê. 

Seba destkurtî û xizaniyê 
nekarî biçe xwendingehê 
û mijûlî karê çandiniyê 
bûye. 

Mame Qale di Şoreşa 
Eylûlê de bi qasê 5 salan 
Pêşmergeyê Partiya 
Demokrat ya Kurdistana 
îraqê bûye û di sala 
1358(1980)'an de hate 
nav refên xebatkarên 


PDK Iranê û di hêzên 
Beyan û Parêzgarî, 
Nexweşxane û Navenda 2 
ya Kurdistanê de bi dilsozî 
û cangorîtiyê ve erkê pîroz 
yê Pêşmergayetiyê 
domandiye û li dehan şerên 
devera Bokan, Hewşar û 
Seqizê de bi çelengî 
pişikdarî kiriye. 

Em wek Desteya 
Nivîskar ya Rojnameya 
Agirî behî û serxweşiya xwe 
pêşkêşî malbat û kes û 
karên Mam Qadir 
Salihî(Mame Qale), xelkê 
Bokanê û bi taybetî xelkê 
gundê Turkeman Kendiyê 
dikin û xwe di xem, keser û 
kovanên wan de pişikdar 
dizanin. 

Ruha wîher şad û 
hêviyên wî misoger bin 


Çalakvana mafên mirovan û 
Kurdistana îranê, Dr. Roya 
Kurdistanê revî 


Dr. Roya Tilûî, çalakvana 
mafên Jinan û mafên 
mirovan li Kurdistana îranê, 
di encama serhildana havîna 
îsal de li Sine hatibû girtin û 
qasê 66 rojan di bin îşkence 
yên hov û dirindane de bûye. 

Piştî serbestberbûna wê 
xatûna çelengji girtîgeha reş 
ya Komara Îslamî bi dana 
pereyeke zaf wekî zemant, ji 
Kurdistanê revî û niha li 
derveyî welat dijî. 

Agirî bi Dr. Royayê re 
hevpeyvîneke berfireh çê 
kiriye ku di hejmara tê 
(34)'an de dê were 
weşandin. 


Jinan 

Tilûî 


li 



Li benda hevpeyvîna 
taybet di hejmara 34'an 
de ya Agirî bibin. 















































